**Naplata parkiranja na javnim parkiralištima na području Koprivnice**

obavijest za korisnike

Korisne informacije oko korištenja javnih parkirališta pod naplatom

Odlukom o komunalnim djelatnostima na području Grada Koprivnice Komunalac je od 01. srpnja 2017. godine preuzeo djelatnost upravljanja i održavanja javnih parkirališta.

**Molimo korisnike da prilikom parkiranja obavezno provjere da li je**:

- kupljena parkirna karta vidljiva ispod vjetrobranskog stakla nakon izlaska iz vozila (s prednje strane) – ne odnosi se na karte kupljene putem mobitela

- pravilno upisana registarska oznaka prije slanja poruke kod plaćanja parkiranja putem mobitela (SMS), bez razmaka, interpunkcija (crtica) i specijalnih znakova

- ispravno upisan broj 0, 1 ili slova O i l u registarskoj oznaci (ukoliko nisu upisni ispravno neće biti moguća provjera, pa parkirna karta nije valjana)

- broj na koji šalju SMS poruku za određenu zonu u Koprivnici (broj **708481** za 1. zonu, **708482** za 2. zonu i **708483** za 3. zonu).

Prigovori za izdanu dnevnu parkirališnu kartu **nisu opravdani** ukoliko korisnik neispravno unese ili vidno ne istakne parkirališnu kartu na vozilu, te kupi kartu za neodgovarajuću zonu.

**Kupljene parkirne karte na privatnim parkiralištima ne vrijede na javnim (gradskim) parkiralištima i obratno jer ih nije moguće provjeriti.**

Najčešće nepravilnosti kod plaćanja parkiranja

Nadzorom javnih parkirališta pod naplatom na području Koprivnice uočeni su najčešći razlozi zbog kojih parkirna karta nije ispravna, a što za posljedicu ima izdavanje Dnevne parkirališne karte i to:

- nije kupljena parkirališna karta u roku **od 10 minuta** od parkiranja vozila

- neistaknuta parkirna karta (korisnik je uzeo sa sobom)

- nepravilno istaknuta kupljena parkirna karta (nije vidljiva kontroloru od zatamnjenja na vjetrobranskom staklu ili je okrenuta zadnjom stranom)

- pad parkirne karte u unutrašnjost vozila kod zatvaranja vrata (zbog strujanja zraka)

- djelomičan ili netočan upis registarske oznake prilikom plaćanja parkiranja mobitelom (navest ćemo primjer za vozilo registarske oznake KC849CF)

|  |  |  |
| --- | --- | --- |
| **poslano SMS-om** | **neispravnost** | **ispravno** |
| 849CF | ***nema oznake KC*** |  |
| MPARKING | ***umjesto reg. oznake poslan naziv usluge*** |  |
| KC 849**-**CF | ***razmak, crtica između brojeva i slova*** | **KC849CF** |
| KC894CF | ***zamijenjeni brojevi*** |  |
| KC894CP | ***netočna slovna oznaka*** |  |

- slanje SMS poruke s registarskom oznakom na krivi broj (broj od druge zone ili na broj od parkirališta u nekom drugom gradu gdje je korisnik nedavno bio)

- parkiranje vozila za koju u roku od dvije minute nije primljena obavijesti mobilnog operatera da je prihvaćena (ukoliko je namjera plaćanja bila putem SMS-a)

- parkiranje vozila unatoč zaprimljenoj obavijesti mobilnog operatera da je odbijeno plaćanje putem SMS-a

- plaćanje parkirne karte za krivu zonu (korisnik parkira vozilo u 1. zoni, a plati za 2. ili 3. zonu)

- istaknuta parkirna karta kojoj je istekao rok valjanosti (od prethodnog dana ili mjeseca).

Parkiranje vozila na parkiralištima pod naplatom za osobe s invaliditetom koje imaju Znak pristupačnosti

Osobe s invaliditetom **oslobođene su plaćanja parkirališta** na prostoru pod naplatom samo na posebno označenim **žutim parkirališnim mjestima**, uz obavezno vidljivo istaknut Znak pristupačnosti.

U nadzoru parkiranja uočeno je korištenje nevažećih znakova pristupačnosti (stari znak) ili raznih plavih naljepnica osoba u invalidskim kolicima koje ne oslobađaju od plaćanja parkiranja.



Korištenje žutih parkirališnih mjesta rezerviranih za vozila osoba s invaliditetom moguće je samo ukoliko se u vozilu nalazi osoba na koju je izdan Znak pristupačnosti.

Ukoliko se vozilo osobe s invaliditetom parkira na parkirališnom mjestu označenom plavom bojom ili bez istaknutog važećeg znaka pristupačnosti dužna je platiti parkiranje.

Kupnja i plaćanje parkirnih karti

Kupnja parkirnih karti u Koprivnici moguća je putem parkirnih aparata, SMS-a (sva tri mobilna operatera) i kioska Tiska.

**Plaćanje parkirne karte putem mobitela (SMS) moguće je i za vozila inozemnih registarskih oznaka.**

Mjesečne parkirne karte za fizičke i pravne osobe kupuju se na blagajni Komunalca u Mosnoj ulici 15.

Povlaštene stanarske karte prodaju se isključivo u Upravnom odjelu Grada Koprivnice, Zrinski trg 1.

Plaćanje izdanih dnevnih parkirališnih karti može se **bez naknade** obaviti na blagajni Komunalca (Mosna ulica 15) i kioscima Tiska. Dnevne parkirališne karte mogu se platiti i u FINI, te bankama i poštanskim uredima.

Prigovori za izdane dnevne parkirališne karte dostavljaju se pismeno u GKP Komunalac d.o.o., Mosna ulica 15, 48 000 Koprivnica ili putem elektroničke pošte [info@komunalac-kc.hr](mailto:info@komunalac-kc.hr). Obrazac reklamacija može se preuzeti na mrežnim stranicama Komunalca (CENTAR ZA KORISNIKE, pod OBRASCI I ZAHTJEVI).

Dodatne informacije mogu se dobiti u radno vrijeme na telefon 048/251-853 ili putem elektroničke pošte [parking@komunalac-kc.hr](mailto:parking@komunalac-kc.hr) .

GKP Komunalac d.o.o.

Koprivnica